Meestehommikud
2024-05-14 07:00 - 08:30 (Europe/Tallinn) | Pastoraat, Riia 22a, Tartu, Tartumaa, 51010, Eesti
Pastoraadi meestehommik on algus päevale, kus mehed tulevad kokku, sööme pisut hommikust, joome kohvi, ning siis loeme Piiblit ja palvetame koos.

Pastoraadi meestehommiku motoks on „Ava me silmad“. Jumal otsib ju meid, aga kas me alati oskame näha seda, et ta otsib, ja kas me laseme ennast leida? Kas me saame aru, mida Jumal tahab meile öelda?

Sellepärast ongi hea kokku saada, et üksteist julgustada, lugeda Piiblit ja palvetada koos, et Kristus avaks meie silmad ja südamed mõistma end üha sügavamalt. Palvetame ka oma lähedaste, Eesti rahva ja kõigi inimeste eest.

Saame kokku iga kuu teisel teisipäeval kell 7 ja meestehommik lõpeb kell 8.30. Kõik mehed on oodatud, ka need, kel ei ole koguduslikku kuuluvust.
